ફરીથી ‘ડેફ’ આવવા માટે પોજોર્ઝની ફેક્ટરીમાંથી એ નીકળી શકે એ પહેલાં બીજું એક અઠવાડિયું નીકળી ગયું. ઓસ્કર સાથે કેવી રીતે વાત કરવી એ વિચારવામાં એણે અડધો દિવસ પસાર કરી નાખ્યો. નાહી-ધોઈને કાળાબજારમાંથી ખરીદેલાં મોજાં એણે પહેરી લીધાં. આર્યન દસ્તાવેજોના આધારે રહેતી યુવતીને વધારે લોકો સાથે સંબંધો રાખવાનું તો પોસાય નહીં, એટલે તેની જે બે-ચાર સખીઓ હતી તેમાંથી એકની પાસેથી એ બ્લાઉઝ પણ ઉછીનું માગી લાવી.